Source: https://www.zakonypreludi.sk/zz/2009-319
Timestamp: 2020-01-24 23:00:20+00:00
Document Index: 8214175

Matched Legal Cases: ['§ 81', '§ 5', '§ 5', '§ 81', '§ 81', '§ 81', '§ 81']

319/2009 Z. z. Vyhláška o poplatkoch pre emitenta cenného papiera | Aktuálne znenie
319/2009 Z. z.
Vyhláška č. 319/2009 Z. z.Vyhláška Národnej banky Slovenska o poplatkoch pre emitenta cenného papiera a o spôsobe ich úhrady dôchodkovou správcovskou spoločnosťou
Platnosť od 06.08.2009 do31.05.2012
Účinnosť od 15.08.2009 do31.05.2012
Zrušený 154/2012 Z. z.
Aktuálne znenie 15.08.2009 - 31.05.2012
z 28. júla 2009
Národná banka Slovenska podľa § 81 ods. 8 zákona č. 43/2004 Z. z. o starobnom dôchodkovom sporení a o zmene a doplnení niektorých zákonov v znení zákona č. 449/2008 Z. z. (ďalej len „zákon“) ustanovuje:
a) cenným papierom podielový list otvoreného podielového fondu,1) cenný papier zahraničného subjektu kolektívneho investovania,1) cenný papier iného zahraničného subjektu kolektívneho investovania2) a cenný papier, ktorého hodnota je naviazaná na hodnotu finančných indexov alebo iných finančných indexov,3)
b) majetkom v správe emitenta majetok v podielovom fonde, zahraničnom subjekte kolektívneho investovania, inom zahraničnom subjekte kolektívneho investovania a podkladové aktíva naviazané na finančný index alebo iný finančný index,
c) poplatkom spojeným s vydaním cenného papiera poplatok určený emitentom pri nákupe cenného papiera percentuálnou sadzbou z hodnoty cenného papiera alebo pevnou sumou, ak je príjmom emitenta tohto cenného papiera,
d) poplatkom spojeným s vyplatením cenného papiera poplatok určený emitentom pri predložení cenného papiera na vyplatenie percentuálnou sadzbou z hodnoty cenného papiera alebo pevnou sumou, a to aj formou zrážky z hodnoty cenného papiera, ak je príjmom emitenta tohto cenného papiera,
e) poplatkom spojeným so správou cenného papiera náklady emitenta cenného papiera, ktoré znižujú hodnotu majetku v správe emitenta, s výnimkou nákladov, ktoré podľa štatútu, prospektu alebo iného obdobného dokumentu znáša priamo emitent cenného papiera, a poplatky emitentovi cenného papiera formou dividend z majetku v správe emitenta s výnimkou dividend reinvestovaných do majetku v správe emitenta,
f) správou o hospodárení pravidelne vydávaný dokument, ktorý obsahuje informácie o hospodárení s majetkom v podielovom fonde, zahraničnom subjekte kolektívneho investovania a v inom zahraničnom subjekte kolektívneho investovania a s podkladovými aktívami naviazanými na finančný index alebo iný finančný index.
Poplatok spojený s vydaním cenného papiera uvedený v štatúte, prospekte alebo inom obdobnom dokumente, emisných podmienkach, zmluve o kúpe cenného papiera alebo vo všeobecne uznávanom informačnom systéme uverejňujúcom oficiálne trhové ceny finančných nástrojov (ďalej len „informačný systém“) sa prevedie z majetku dôchodkovej správcovskej spoločnosti na bežný účet dôchodkového fondu vedený u depozitára najneskôr do troch pracovných dní odo dňa, ku ktorému došlo k dodaniu cenného papiera.
Poplatok spojený s vyplatením cenného papiera uvedený v štatúte, prospekte alebo inom obdobnom dokumente alebo v informačnom systéme sa prevedie z majetku dôchodkovej správcovskej spoločnosti na bežný účet dôchodkového fondu vedený u depozitára najneskôr do troch pracovných dní odo dňa, ku ktorému došlo k vyplateniu cenného papiera.
(1) Pri nákupe cenného papiera od emitenta alebo na regulovanom trhu4) sa ku dňu uzatvorenia obchodu vypočíta predpokladaná výška poplatku spojeného so správou cenného papiera na základe informácií uvedených v štatúte, prospekte alebo inom obdobnom dokumente, zmluve o kúpe cenného papiera, emisných podmienkach alebo na základe informácií uverejnených v informačnom systéme. Pri určení výšky tohto poplatku sa prihliada aj na počet cenných papierov nadobúdaných do majetku v dôchodkovom fonde.
(2) Po zverejnení správy o hospodárení sa vypočíta skutočná výška poplatku spojeného so správou cenného papiera na základe údajov uvedených v tejto správe.
(1) Suma zodpovedajúca výške poplatku podľa § 5 ods. 2 sa uhradí na bežný účet dôchodkového fondu vedený u depozitára najneskôr do siedmich pracovných dní odo dňa, v ktorom sa prvýkrát zverejnila správa o hospodárení.
(2) Ak dôchodková správcovská spoločnosť cenný papier predá v období do prvého zverejnenia správy o hospodárení alebo ak sa cenný papier nachádzal v majetku v dôchodkovom fonde v období kratšom, ako je obdobie, za ktoré sa zostavuje správa o hospodárení, uhradí sa na bežný účet dôchodkového fondu vedený u depozitára suma podľa § 5 ods. 2 zodpovedajúca počtu dní, počas ktorých sa cenný papier v majetku v dôchodkovom fonde skutočne nachádzal.
Táto vyhláška nadobúda účinnosť 15. augusta 2009.
1) § 81 ods. 1 písm. c) zákona č. 43/2004 Z. z. o starobnom dôchodkovom sporení a o zmene a doplnení niektorých zákonov v znení zákona č. 449/2008 Z. z.
2) § 81 ods. 1 písm. d) zákona č. 43/2004 Z. z. v znení zákona č. 449/2008 Z. z.
3) § 81 ods. 3 písm. b) zákona č. 43/2004 Z. z. v znení zákona č. 449/2008 Z. z.
4) § 81 ods. 1 písm. a) zákona č. 43/2004 Z. z. v znení zákona č. 449/2008 Z. z.